David Batra

David Chandra Batra (født 29. november 1972 i Lund) er en svensk komiker og skuespiller med indiske røtter.

Biografi 
Han gikk på gymnaset på Katedralskolan i Lund og utdannet seg deretter til siviløkonom. Sin debut som standupkomiker fikk han i oktober 1994 på Kramer i Malmö. Han er gift med den svenske  høyre-politikeren Anna Kinberg Batra. Sammen har de datteren Elvira.

Batra er mest kjent fra TV-programmene Räkfrossa og Kvarteret Skatan. Det siste var en programserie med sketsjer som utspilte seg blant innbyggere i en svensk forstad. Han deltar også ofte i radioprogrammet På minuten som et av fire panelmedlemmer. Våren 2008 ledet han SVT:s Morgonsoffan sammen med Petra Mede.

I 2005 debuterte han som forfatter med bokutgivelsen Vän av ordning, der han har klippet ut og kommentert leserbrev.

I den andre sesongen av I kveld med Ylvis tok David Batra rollen som sidekick. Batra overtok etter Calle Hellevang-Larsen, som hadde medvirket i første sesong.

I 2020 hadde et TV-opptak av hans standup-forestilling Elefanten i rummet premiere på strømmetjenesten Netflix.

Filmografi (utvalg)

Spillefilm 
 2007 – Beck - I Guds navn – seminarleder
 2002 – Livet i 8 bitar – ekspeditør på nærbutikk

TV 
 2020 – Elefanten i rummet (standup-show)
2012 – I kveld med Ylvis – sidekick
 2007 – Tusenbröder – tolltjenestemann
 2003–06 – Kvarteret skatan – forskjellige roller (26 episoder, TV-serie)
 2003 – Robins – gjest (1 episode, TV-serie)
 2003 – 100 höjdare – De sämsta idéerna – gjest (1 episode, TV-serie)

Referanser

Eksterne lenker 
 
 Vad hände sen? David Batra Om studier og studentliv
 

Svenske skuespillere
Svenske komikere
Personer fra Lund